Cyd-gysylltydd y Modiwl Mrs Glenys Williams
Manylion y cyrsiau Darlithoedd 48 Awr Yn Saesneg - 3 darlith un awr yr wythnos
Seminarau 10 Awr Yn Gymraeg - 5 seminar un awr bob semester
Pwnc sylfaen yw Cyfraith Droseddol, a rhaid ei astudio a llwyddo ynddo er mwyn cael eich eithrio o gam cyntaf arholiadau proffesiynol y gyfraith. Un yn unig o?r canghennau lawer o?r gyfraith y gellir eu hastudio yw?r Gyfraith Droseddol, ond gellid dweud mai dyma?r gangen fwyaf a?r un sy?n treiddio i?r rhan fwyaf o feysydd. Mewn geiriau eraill, mae?r gyfraith droseddol yn cyffwrdd a phob maes arall yng nghyfraith Lloegr: mae?n treiddio i?r gyfraith fasnachol, cyfraith refeniw, cyfraith deuluol, cyfraith yr amgylchedd a llawer o feysydd eraill. Er enghraifft, mae Deddf Cwmn?au 1985 yn creu mwy na 150 o wahanol droseddau. Byddwch yn dod o hyd i?r gyfraith droseddol hyd yn oed wrth ystyried cyfraith ryngwladol gyhoeddus. Mae?n dilyn felly fod astudio?r egwyddorion cyffredinol sy?n sylfaen i?r gyfraith droseddol yn rhan bwysig o unrhyw addysg gywir yn y gyfraith. Rhaid inni bwysleisio na fydd y cwrs yn ceisio ymdrin a phob trosedd, na hyd yn oed y rhan fwyaf o droseddau penodol sy?n hysbys i gyfraith Lloegr. Mae llawer gormod o droseddau o?r fath. Bydd y pwyslais ar yr egwyddorion sylfaenol. A ellir cael atebolrwydd troseddol heb brofi bai na bwriad troseddol? A ystyrir bod rhywun yn `bwriadu? canlyniad lle `roedd yn gwybod ei fod yn sgil effaith anochel i?w ymddygiad bwriadus? A all anwybodaeth am y gyfraith fyth fod yn amddiffyniad? Beth petai rhywun yn mynd ati i gyflawni rhyw drosedd, ond yn rhoi?r gorau i?r syniad cyn ei chyflawni? Er bod y pwyslais ar egwyddorion cyffredinol, ni ellir dysgu?r rhain na?u deall heb gyfeirio at droseddau penodol, a bydd nifer sylweddol o?r troseddau hyn yn cael eu hystyried yn fanwl. Gellir defnyddio lladdiad (homicide) er enghraifft, i egluro ac esbonio amryw byd o egwyddorion. Gall lladd fod yn gyfreithlon neu?n anghyfreithlon; yn fwriadol neu?n ddamweiniol; yn rhagfwriadol neu?n ganlyniad i gythruddo sydyn. Gall y lleiddiad fod yn feddw neu?n sobr, neu yn wallgof; gall y dioddefwr farw ar unwaith, neu farw wedyn yn sgil esgeulustod meddygol. Mae yna reswm arall hefyd dros astudio dewis gweddol helaeth o droseddau. Mae angen i gyfreithiwr wybod er na ellir llunio un cyhuddiad ar sail y dystiolaeth sydd ar gael, efallai y gellir llunio trosedd ychydig yn wahanol. Efallai y byddai cyhuddiad o fwrgleriaeth waethygedig yn llwyddo lle y byddai cyhuddiad o ladrad yn methu. Y gyfraith droseddol yw?r pwnc y mae myfyrwyr newydd yn y gyfraith yn dymuno ei astudio ran amlaf, ac rydym yn ffyddiog na fyddant yn cael eu siomi ynddo. Mae?n lliwgar ac yn frawychus mewn mannau, ac a gwedd ddynol iawn arni. Ond nid pwnc hawdd mohono. Mae?n amlygu i fyfyrwyr broblemau cymhleth dehongliad statudol, ac yn gofyn am lawer o waith astudio cyfraith achos - a llawer ohoni?n croesddweud ei hun ac yn ansicr. Rhaid i fyfyrwyr fod yn barod i gwestiynu a beirniadu?r gyfraith, gan geisio ei deall ar yr un pryd.
Disgwylir i fyfyrwyr ddodi fedru adnabod a chymhwyso?r gyfraith berthnasol er mwyn datrys problemau. Disgwylir hefyd iddynt gloriannu a beirniadu?r gyfraith, a bod yn ymwybodol o?r lle sydd i?w diwygio.
Lluniwyd y safbwynt dadansoddol yn arbennig i annog myfyrwyr i lunio dadl argyhoeddiadol ar sail y dystiolaeth berthnasol. Er mwyn deall yn llawn y modd y mae?r gyfraith droseddol yn gweithio mewn cymdeithas, rhaid i fyfyrwyr werthfawrogi datblygiad hanesyddol, sylfaen ddamcaniaethol, a natur goruwchgenedlaethol gynyddol y pwnc. Mae?r modiwl yn hybu?r holl sgiliau deallusol a sgiliau pwnc a nodwyd yng nghanlyniadau dysgu?r rhaglen.
1.	Natur y Gyfraith Droseddol
Rol y Gyfraith Droseddol mewn cymdeithas
2.	Elfennau Trosedd
2.1	Actus Reus
2.2	Mens Rea
3.	Lladdiad
achosi marwolaeth trwy yrru?n beryglus
4.	Troseddau Corfforol Nad Ydynt yn Farwol
ymosod sy?n achosi niwed corfforol difrifol
5.	Troseddau Rhywiol
6.	Troseddau Cychwynnol
y gyfraith gyffredin a mathau o gynllwyn statudol
7.	Cymryd Rhan mewn Trosedd
tynnu?n ol o gyfraniad
8.	Cymhwyster ac Amddiffyniadau
9.	Lladrad a Throseddau yn Erbyn Eiddo
Gweler LA15930.